b'\n_START_ARTICLE_\nStudiotalo\n_START_PARAGRAPH_\nStudiotalo (ruots. Studiohuset) (engl. Yle Studios) on Yleisradion rakennus Helsingin Pasilassa, osoitteessa Uutiskatu 8.  Studiotalosta l\xc3\xb6ytyv\xc3\xa4t Ylen suuret tv-studiot, joissa tehd\xc3\xa4\xc3\xa4n kotimaisia tv-ohjelmia._NEWLINE_Studiotalossa on kaksi t\xc3\xa4ysvarustettua studiota \xe2\x80\x93 Studio 1 ja Studio 2. Studio 1 on Suomen vanhin toiminnassa oleva tv-studio. Lis\xc3\xa4ksi rakennuksessa on kolme kuvaustilaa sek\xc3\xa4 mediasali, jossa hoidetaan materiaalin tallennus ja jakelu. Mediasalissa k\xc3\xa4sittell\xc3\xa4\xc3\xa4n my\xc3\xb6s ulkotuotantoautoista, lokaatioista ja kotimaisen sek\xc3\xa4 kansainv\xc3\xa4lisen signaalin kautta tulevaa materiaalia. Ylen naamiointi, puvustamo sek\xc3\xa4 rekvisiitta- ja lavastamopalvelut sijaitsevat Studiotalossa. _NEWLINE_Yle vuokraa Studiotaloa sek\xc3\xa4 sen tarpeistoa ja rekvisiittaa suomalaisen tv-toimialan k\xc3\xa4ytt\xc3\xb6\xc3\xb6n. Studiotalolla on kuvattu mm. seuraavia ohjelmia: SuomiLOVE, Uuden Musiikin Kilpailu, Tartu Mikkiin, Uutisvuoto, Nen\xc3\xa4p\xc3\xa4iv\xc3\xa4, Marja Hintikka Live, Bumtsibum ja Putous.  _NEWLINE_Ylen Pasilan alueen muita rakennuksia ovat mm. Mediatalo ja Luova talo.'